CELEX: 32014R0766
Language: hu
Date: 2014-07-11 00:00:00
Title: A Bizottság 766/2014/EU végrehajtási rendelete (2014. július 11.) egyes áruk Kombinált Nómenklatúra szerinti besorolásáról

16.7.2014   
            
            
               HU
            
            
               Az Európai Unió Hivatalos Lapja
            
            
               L 209/9
            
         A BIZOTTSÁG 766/2014/EU VÉGREHAJTÁSI RENDELETE
   (2014. július 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 11-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Folyadékként bemutatott, a kiskereskedelmi forgalom számára 200, 500 vagy 1 000 ml-es palackokban kiszerelt termék.
                              A termék összetétele:
                              
                                          —
                                       
                                       
                                          nátrium-klorid (0,9 %),
                                       
                                    
                                          —
                                       
                                       
                                          steril víz.
                                       
                                    Minden egyszeri használatra szánt flakon rendelkezik egy ergonomikus szempohárral és egy porvédő sapkával.
                              A címke alapján a szemek öblögetésére használható, hogy vészhelyzet esetén az idegen testeket és vegyszereket a szemből eltávolíthassák.
                           
                        
               
                  3307 90 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a VI. áruosztály előtti Megjegyzések 2. pontja, a 33. árucsoport előtti Megjegyzések 3. pontja, valamint a 3307 és a 3307 90 00 KN-kódok szövege határozza meg.
                  Mivel a terméket a kiskereskedelemben szokásos módon szerelik ki, alkalmas szépség- vagy testápoló készítményként való használatra, ezért szépség- vagy testápoló készítménynek kell tekinteni. A 25. és 30. árucsoportba besorolása ennélfogva kizárt (lásd a 25. árucsoport előtti Megjegyzések 2. pontjának (d) alpontját, valamint a 30. árucsoport előtti Megjegyzések 1. pontjának e) alpontját).
                  A terméket ezért máshol nem említett szépség- vagy testápolószerként a 3307 vtsz alá kell osztályozni.
               
            
                  
                              2.
                           
                           
                              Folyadékként bemutatott, a kiskereskedelmi forgalom számára 200 vagy 1 000 ml-es palackokban kiszerelt termékek.
                              A termék összetétele:
                              
                                          —
                                       
                                       
                                          dinátrium-foszfát (1–5 %),
                                       
                                    
                                          —
                                       
                                       
                                          kálium-foszfát (1 %)
                                       
                                    
                                          —
                                       
                                       
                                          steril víz.
                                       
                                    Minden egyszeri használatra szánt flakon rendelkezik egy ergonomikus szempohárral és egy porvédő sapkával.
                              A címke alapján a termék a szemek öblögetésére használható, hogy vészhelyzet eseténsemlegesíthessék a szembe került savakat és lúgokat.
                           
                        
               
                  3307 90 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a VI. áruosztály előtti Megjegyzések 2. pontja, a 33. árucsoport előtti Megjegyzések 3. pontja, valamint a 3307 és a 3307 90 00 KN-kódok szövege határozza meg.
                  Mivel a termék nem önálló, vegyileg meghatározott vegyület, foszfátként a 2835 vtsz. alá történő besorolása kizárt (lásd a 28. árucsoport előtti Megjegyzések 1. pontját).
                  Mivel a terméket a kiskereskedelemben szokásos módon szerelik ki, alkalmas szépség- vagy testápoló készítményként való használatra, ezért szépség- vagy testápoló készítménynek kell tekinteni. A 30. árucsoportba besorolása ennélfogva kizárt (lásd a 30. árucsoport előtti Megjegyzések 1. pontjának e) alpontját).
                  A terméket ezért máshol nem említett szépség- vagy testápolószerként a 3307 vtsz alá kell osztályozni.